CELEX: E2011P0004
Language: sl
Date: 2011-02-14 00:00:00
Title: Zahteva za svetovalno mnenje Sodišča Efte, ki jo je 14. februarja 2011 poslalo Verwaltungsgerichtshof des Fürstentums Liechtenstein (upravno sodišče Kneževine Lihtenštajn) v zadevi Arnulf Clauder (Zadeva E-4/11)

16.6.2011   
            
            
               SL
            
            
               Uradni list Evropske unije
            
            
               C 176/10
            
         Zahteva za svetovalno mnenje Sodišča Efte, ki jo je 14. februarja 2011 poslalo Verwaltungsgerichtshof des Fürstentums Liechtenstein (upravno sodišče Kneževine Lihtenštajn) v zadevi Arnulf Clauder
   (Zadeva E-4/11)
   2011/C 176/08
   Na sodišče Efte je bila z dopisom z dne 14. februarja 2011, ki ga je poslalo Verwaltungsgerichtshof des Fürstentums Liechtenstein (upravno sodišče Kneževine Lihtenštajn) in ga je tajništvo sodišča prejelo 16. februarja 2011, vložena zahteva za svetovalno mnenje v zadevi Arnulf Clauder glede naslednjih vprašanj:
   
               1.
            
            
               Ali se lahko Direktiva 2004/38/ES, zlasti člen 16(1) v povezavi s členom 7(1), razlaga na tak način, da lahko državljan Unije, ki ima pravico do stalnega prebivališča, je upokojen in prejema dajatve socialnega varstva v državi članici gostiteljici, uveljavlja pravico do združitve družine, čeprav bodo družinski člani prav tako uveljavljali pravico do dajatev socialnega varstva?
            
         
               2.
            
            
               Ali je za odgovor na prvo vprašanje pomembno, ali je bil državljan Unije, ki ima pravico do stalnega prebivališča, zaposlen ali samozaposlen v državi članici gostiteljici pred dosego upokojitvene starosti?
            
         
               3.
            
            
               Ali je za odgovor na prvo vprašanje pomembno, ali bodo družinski člani zaposleni ali samozaposleni v državi članici gostiteljici in bodo še vedno uveljavljali pravico do dajatev socialnega varstva?